Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 764/13/4401	Komárno, 16.3.2015
EEČ : 2-30-37-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 14.1.2014, spisová značka 2 Pv 764/13/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 1.12.2013 v čase okolo 14.10 hod. v katastri obce XXXXX, z lesa, ktorý patrí do lesného pôdneho fondu, z parcely č. XXXXX z lesného porastu XXXXX, ktoré obhospodarujú XXXXX, odštepný závod XXXXX, bez povolenia zbieral haluzinu o dĺžke 1 meter, objemu 0,20 metrov kubických, čím pre XXXXX, závod XXXXX, spôsobil škodu vo výške 4,08 Eur,

Uznesením prokurátora Okresnej prokuratúry Komárno zo dňa 14.1.2014, spisová značka 2 Pv 764/13/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Prokurátorka Okresnej prokuratúry XXXXX dňa 14.1.2014 pod sp. zn. 2Pv 764/13-4 postupom podľa § 216 ods. 1 písm. a), písm. b), písm. c) Trestného poriadku podmienečne zastavila trestné stíhanie vedené proti obvinenému XXXXX pre prečin krádeže podľa § 212 ods. 2 písm. d) Trestného zákona, ktorého sa dopustil na tom skutkovom základe, že dňa 1.12.2013 v čase okolo 14.10 hod. v katastri obce XXXXX, z lesa, ktorý patrí do lesného pôdneho fondu, z parcely č. XXXXX z lesného porastu XXXXX, ktoré obhospodarujú XXXXX, odštepný závod XXXXX, bez povolenia zbieral haluzinu o dĺžke 1 meter, objemu 0,20 metrov kubických, čím pre XXXXX, závod XXXXX, spôsobil škodu vo výške 4,08 Eur. 

	Podľa § 216 odsek 2 Trestného poriadku bola obvinenému určená skúšobná doba na dobu 1 roka. Uznesenie nadobudlo právoplatnosť 1.2.2014. 

	Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil, inak rozhodne, a to prípadne aj počas skúšobnej doby, že sa v trestnom stíhaní pokračuje. 

	Skúšobná doba podmienečného zastavenia trestného stíhania obvinenému uplynula dňom 2.2.2015.

	Na obvineného bola zabezpečená správa z miesta bydliska, výpis z evidencie priestupkov ako i odpis z registra trestov, pričom bolo zistené, že v skúšobnej dobe podmienečne zastaveného trestného stíhania viedol riadny život, a preto je možné rozhodnúť o jeho osvedčení. 

	S poukazom na vyššie uvedené skutočnosti bolo namieste rozhodnúť tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Melinda Slivková
prokurátorka